Kōnfucyjus (łać.: "Confucius", chiń. : "孔子", "孔夫子", pinyin: "Kǒng zǐ", "Kǒng Fūzǐ", podle tradycyje rodz. 28 siyrpnia 551 p.Kr., um. 479 p.Kr.) bōł chińskim myślicielym a społecznym filozofym, kerygo nauczaniy a filozofijo miały fest srogi ajnflus na chińsko, koreańsko, japōńsko a wietnamsko kultura, myśl a życie. Uōnygo filozofijo dowała druk na ludzko a państwowo moralność, prawość relacyjōw ludzi, sprawiedliwość a szczyrość. Te werty nadwyrosły przez inksze filozofije we Chinach, take kej legalizmus eli taojizmus we czas dynastyje Han (206 p.Kr. – 220). Myśl Kōnfucyjusa rozwijały sie we systym filozofije znōmy jako kōnfucjanizmus (儒家). Bōł uōn wprowadzōny do Ojropy ôd italskigo jezujity Matteo Ricci, kery bōł piyrszy, co uōn przetumaczōł miano filozofa jako "Confucius".